1569 angreb khanatet [[Astrakhan]], som da var under russisk overhøjhed. 1571 anførte [[Mohamed Khairi]] efter ordre fra khan [[Devlet 1. Giray]] en krimtatarisk horde i et hærtog nordpå mod Rusland, og [[Moskva]] udplyndredes; man lod byen afbrænde, afkrævede tribut af den russiske zar og skal have taget 100.000 fanger. I 1500- og 1600-tallet blev Ukraine angrebet, og sammenlagt henved to millioner rekrutter og krigsfanger blev taget med tilbage til Krim; disse angreb blev mødt med modstand fra [[Zaporogkosakker|zaporoger]]ne (tillige kaldet zaporozje-kosakkerne efter deres bosættelse rundt om byen [[Zaporizjzja]]). År 1578 understøttede krimtatarerne den osmanniske hær i krigen mod [[Persien]].
Historie Tidligere_riger,_stater,_protektorater,_kolonier_og_lande